ทำดีที่สุดแล้ว เพื่อชาติ ขอบคุณเสียงประชาชน หวังประเทศเดินต่อไป 
มีกระแสแรงดีมาตั้งแต่ยังไม่เปิดตัว สำหรับพรรคเพื่อชาติ ที่เป็นเสมือนพรรคน้องใหม่ที่เข้ามาเสริมทัพ ต่อสู้ด้วยกลยุทธ์วิธีแยกกันเดิน ร่วมกันตี โดยมี นายสงคราม กิจเลิศไพโรจน์ หัวหน้าพรรคเพื่อชาติ และอดีตแกนนำเสื้อแดงตัวชูโรงอย่าง นายจตุพร พรหมพันธุ์ ถูกดึงมานั่งเป็นหัวหอกสำคัญนำทัพ ส.ส.ในพรรคขับเคลื่อนเลือกตั้ง หวังดึงฐานมวลชนสู่ชัยชนะ 24 มีนาคม พ.ศ.2562 ซึ่งตลอดระยะเวลาการหาเสียงที่ผ่านมา ถึงแม้จะมีกระแสข่าวปล่อยออกมาโจมตีเป็นระยะๆ แต่ก็ยังไม่เสียหลักนำพรรคเดินทางมาถึง 500 เมตรสุดท้ายก่อนวิ่งเข้าเส้นชัย  ,ที่มาของพรรคเพื่อชาติ ,พรรคเพื่อชาติ พรรคการเมืองของไทยที่จดทะเบียนจัดตั้งตามพระราชบัญญัติประกอบรัฐธรรมนูญว่าด้วยพรรคการเมือง พ.ศ.2550 เป็นลำดับที่ 17/2556 เมื่อวันที่ 18 กันยายน พ.ศ.2556 มีนายเถลิงยศ บุตุคำ เป็นหัวหน้าพรรคคนแรก และนางสาวรัชชสรา แก้วเกิดมี เป็นเลขาธิการพรรคคนแรก ก่อนหน้านี้ พรรคเพื่อชาติ ถูกมองว่าเป็นพรรคสำรองของ พรรคเพื่อไทย ต่อจาก พรรคเพื่อธรรม รวมถึงอีกกระแสหนึ่งเชื่อกันว่าเป็นพรรคตัวแทน (นอมินี) ของแนวร่วมประชาธิปไตยต่อต้านเผด็จการแห่งชาติ เพราะมีกระแสข่าวว่าแกนนำ  นปช.จะเข้ามานั่งบริหารพรรค ส่วนหัวหน้าพรรคจะเป็นผู้รู้ทางด้านเศรษฐกิจ,พรรคเพื่อชาติ มีนายจตุพร พรหมพันธุ์ และนายยงยุทธ ติยะไพรัช เป็นผู้สนับสนุน โดยได้มีการจัดประชุมสามัญใหญ่ของพรรค ครั้งที่ 1/2561 เมื่อวันอาทิตย์ที่ 7 ตุลาคม พ.ศ.2561 และครั้งที่ 2/2561 เมื่อวันอาทิตย์ที่ 14 ตุลาคม พ.ศ.2561 ณ ห้องคอนเวนชั่นฮอลล์ ชั้น 6 ห้างสรรพสินค้าอิมพีเรียลเวิลด์สำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ ซึ่งผู้เข้าร่วมประชุมส่วนใหญ่เป็นกลุ่มคนเสื้อแดง เพื่อแก้ไขข้อบังคับพรรค โลโก้พรรค รวมถึงย้ายที่ทำการพรรค อีกทั้งยังได้กำหนดการเลือกตั้งคณะกรรมการบริหารพรรคชุดใหม่ในวันศุกร์ที่ 23 พฤศจิกายน พ.ศ.2561 ที่หอประชุมมหาวิทยาลัยธรรมศาสตร์ ศูนย์รังสิต ซึ่งที่ประชุมมีมติให้ นายสงคราม กิจเลิศไพโรจน์ เป็นหัวหน้าพรรค และนางลินดา เชิดชัย เป็นเลขาธิการพรรค,นโยบายพรรค ,ที่ผ่านมา นโยบายพรรคเพื่อชาติ เน้นการแก้ปัญหาความเหลื่อมล้ำทุกด้าน โดยการร่างนโยบายของพรรคจะนำเอาปัญหาเป็นที่ตั้ง ระดมสมองหาแนวทางการแก้ปัญหาโดยฟังความรอบด้าน โดยเฉพาะจากมุมผู้ที่ได้รับผลกระทบ เนื่องจากเป็นพรรคคนจนและเป็นผู้ที่ได้รับผลกระทบโดยตรงจากความเหลื่อมล้ำในสังคม และสมาชิกพรรคส่วนใหญ่เป็นคนรุ่นใหม่ทางการเมือง ทำให้ได้แนวคิดใหม่ๆ เพราะเชื่อว่าขณะนี้ประเทศไทยมีความเหลื่อมล้ำทุกด้าน ปัญหาหนักที่สุดคือเศรษฐกิจ ซึ่งพรรคได้มีนโยบายที่จะแก้ปัญหาความยากจนหลักๆ 6 นโยบาย,คือ ,1.นโยบายยกเลิกการผูกขาดตัดตอนที่เป็นสัมปทาน, ที่กีดขวางการพัฒนาโอกาสของคนยากจน ,2.นโยบายปลอดภาษีเครื่องจักรกลและเครื่องยนต์, เพื่อการเกษตรและประมง เพื่อช่วยลดต้นทุนปัจจัยการผลิตให้โอกาสเกษตรกร ,3.นโยบายนำสินค้าเกษตรหลักทุกชนิดมาเป็นวาระแห่งชาติเพื่อแก้ปัญหาให้ราคาสินค้าเกษตร,อยู่ในเกณฑ์ที่เกษตรกรมีกำไรสามารถอยู่ได้ ,4.นโยบายโฉนดใบเดียว คือ การยกเลิกเอกสารสิทธิทุกประเภท, อาทิ ส.ป.ก. นส.2 และอื่นๆ ให้เหลือเพียงโฉนดใบเดียว เพื่อลดปัญหาความขัดแย้งความเหลื่อมล้ำ ,5.นโยบายนำเทคโนโลยีบล็อกเชนมาใช้ในงานราชการหลายหน่วยงา,น เช่น การจัดเก็บโฉนดที่ดินเพื่อลดปริมาณข้าราชการ ลดค่าใช้จ่ายในการเดินทางไปติดต่อราชการ ลดเวลาในการติดต่อราชการ ลดการใช้ภาษีของประเทศ ,6.นโยบายแก้ปัญหาหนี้สินนอกระบบโดยแก้กฎหมายให้รัฐช่วยค้ำประกันเงินกู้,ด้านความเหลื่อมล้ำทางสวัสดิการสังคม พรรคเพื่อชาติ มี,นโยบายด้านสวัสดิการสังคม 5 นโยบาย คือ, 1.นโยบายพัฒนาศักยภาพโรงพยาบาลประจำตำบลทุกตำบล 7 พันกว่าแห่งให้มีสถานะทัดเทียมได้มาตรฐานเหมือนโรงพยาบาลในตัวเมือง เพื่อลดความเหลื่อมล้ำในการเข้าถึงสวัสดิการประกันสุขภาพของประชาชนในตำบลที่ห่างไกล, 2.นโยบายเงินช่วยเหลือผู้สูงอายุ ประชาชนอายุตั้งแต่ 60 ปีขึ้นไป, ได้เงินเท่ากันหมด คนละ 2,000 บาทต่อเดือนตลอดชีพ ,3.นโยบายสร้างตลาดงานฝีมือผู้สูงอายุเพื่อเพิ่มรายได้,ให้ผู้สูงอายุ สร้างสังคมผู้สูงอายุให้ดีขึ้น, 4.นโยบาย 1 ตำบล 1 นักศึกษาแพทย์, โดยจะให้ทุนกับนักเรียนที่ขาดโอกาส ขาดทุนทรัพย์ในแต่ละตำบลทั่วประเทศได้เรียนแพทย์ ,5.นโยบาย 1 ตำบล 1 คนเร่ร่อนดิจิตอลเพื่อสร้างพลเมืองดิจิตอล,ให้ทุกตำบลในการเรียนรู้การมีอาชีพในสังคมดิจิตอลของโลกอนาคตโดยใช้งบประมาณจากภาษีบาป เพื่อสร้างให้โอกาสทางการศึกษาและสร้างความเท่าเทียมให้กับเยาวชนทุกตำบลทั่วประเทศ,สร้างกระแสให้สังคมจดจำ เปลี่ยนชื่อ ส.ส. เป็นยิ่งลักษณ์ - ทักษิณ,การสร้างการจดจำจึงเป็นสิ่งจำเป็น ยิ่งพรรคเพื่อชาติเป็นพรรคน้องใหม่ ทำให้มีผู้สมัครบางคนคิดวิธีนี้ขึ้นมา โดยได้มีการเปลี่ยนชื่อตัวเป็นชื่ออดีตนายกรัฐมนตรีทั้งสองท่าน ถึงแม้ว่าแนวทางดังกล่าวจะไม่ใช่นโยบายของพรรค แต่ทางพรรคก็ไม่ได้มองว่าเป็นความผิดอะไร ดร.รยุศด์ บุญทัน รองโฆษกพรรคเพื่อชาติ กล่าว,อย่างไรก็ตาม ที่ผ่านมาผู้สมัครอย่างน้อย 15 คน ใน 8 จังหวัด ได้มีการเปลี่ยนชื่อ โดยผู้ชายเป็นทักษิณ ผู้หญิงเป็นยิ่งลักษณ์แล้ว ซึ่งเป็นผู้สมัครในจังหวัดอุทัยธานี 2 คน, เชียงใหม่ 1 คน, แพร่ 1 คน, พะเยา 2 คน, ลำปาง 2 คน, ลำพูน 1 คน, นครราชสีมา 4 คน และสุรินทร์ 2 คน ซึ่งผู้สมัครในจังหวัดสุรินทร์ทั้งสองคนที่เปลี่ยนชื่อเป็นยิ่งลักษณ์และยิ่งรัก ไชยศรีษะ ได้แก่ ,จากการตรวจสอบกับฝ่ายกฎหมายของพรรค ถือเป็นสิทธิส่วนบุคคลของผู้สมัครที่สามารถกระทำได้ เนื่องจากที่ผ่านมาต้องยอมรับว่ากฎกติกาต่างๆ ของการเลือกตั้งครั้งนี้ค่อนข้างมีความแตกต่างจากที่ผ่านมา มิได้ตั้งกฎกติกาขึ้นมาตามหลักการที่ควรจะเป็น คืออำนวยความสะดวกสูงสุดให้กับผู้ใช้สิทธิ์ แต่กลับเป็นการออกกฎกติกาที่สร้างความวุ่นวายสับสนให้กับผู้ใช้สิทธิ์ เป็นอุปสรรคอย่างมากต่อการหาเสียง และทำให้พี่น้องประชาชนจดจำได้ เช่น หมายเลขของผู้สมัครพรรคเดียวกันในแต่ละเขตก็มีความแตกต่างกัน เป็นต้น ,ซึ่งการเปลี่ยนชื่อจะมีผลหรือไม่มีผลอะไรก็ขึ้นอยู่กับการตัดสินใจของพี่น้องประชาชน ที่สำคัญล่าสุดคณะกรรมการการเลือกตั้ง (กกต.) ก็ออกมาชี้แจงแล้วว่าการเปลี่ยนชื่อดังกล่าวของผู้สมัครสามารถทำได้ ไม่ได้มีความผิดแต่อย่างใด,ผลแพ้ชนะ ไม่สำคัญ ทำดีที่สุดแล้ว ,ภายหลังปิดหีบเลือกตั้งวันนี้ นายจตุพร พรหมพันธุ์ แกนนำพรรคเพื่อชาติ ได้ให้สัมภาษณ์กับทางทีมข่าวเจาะประเด็นไทยรัฐออนไลน์ ว่า ที่ผ่านมาตนเองนำพรรคมาในทิศทางที่ดีที่สุดด้วยความตั้งใจ ผลออกมาเป็นอย่างไรก็ต้องยอมรับตามกติกา ทั้งหมดทั้งปวงขึ้นอยู่กับการตัดสินใจของประชาชน ซึ่งก็ต้องยอมรับว่าพรรคเพื่อชาติ เป็นพรรคเล็ก ไม่สามารถกำหนดหรือวัดระดับชี้ชัดตั้งแต่เนิ่นๆ ว่าจะได้กี่เสียง แต่ที่ผ่านมาคิดว่าทำดีที่สุดแล้ว ส่วนผลแพ้ชนะ จะได้กี่คะแนนเสียง หรือกี่ที่นั่ง ก็จะน้อมรับคำตัดสินของประชาชน ,ขอบคุณประชาชนคนไทยทุกคนที่ออกมาใช้สิทธิ์ใช้เสียง และสนับสนุนพรรคการเมืองฟากฝั่งประชาธิปไตย อย่างไรก็ตามเมื่อเลือกตั้งเสร็จแล้วก็น้อมรับผล และหวังเป็นอย่างยิ่งว่าประเทศชาติจะขับเคลื่อนต่อไปได้ในทิศทางที่ดี แค่คนมาลงคะแนนให้ฝั่งประชาธิปไตยมากมายขนาดนี้ก็เหนือความคาดหมาย  ,อย่างไรก็ตาม เมื่อช่วงเช้าที่ผ่านมา เวลาประมาณ 10.30 น. วันที่ 24 มี.ค.2562 ที่ศาลาวัดสลุด ต.บางพลีใหญ่ อ.บางพลี จ.สมุทรปราการ หน่วยเลือกตั้งที่ 42 เขต 4 หมู่ 14 ต.บางพลีใหญ่ นายสงคราม กิจเลิศไพโรจน์ หัวหน้าพรรคเพื่อชาติ ได้เดินทางมาใช้สิทธิ์เลือกตั้งสมาชิกสภาผู้แทนราษฎร (ส.ส.) โดยนายสงคราม กิจเลิศไพโรจน์ หัวหน้าพรรคเพื่อชาติ ได้กล่าวเพียงสั้นๆ หลังใช้สิทธิ์เสร็จเรียบร้อยว่า วันนี้รู้สึกตื่นเต้น และดีใจเป็นอย่างมากที่ได้ออกมาใช้สิทธิ์เลือกตั้ง หลังจากที่ไม่มีการเลือกตั้งมานานหลายปี และเห็นประชาชนมีการตื่นตัวในการมาใช้สิทธิ์ลงคะแนนเสียงเลือกตั้ง เพราะประชาชนอยากเห็นความเป็นประชาธิปไตย  ,ส่วนผลที่ออกมาจะเป็นอย่างไรก็พร้อมรับคำตัดสินของประชาชน ส่วนจะได้กี่ที่นั่ง ที่คะแนนเสียงนั้นไม่ได้วิตกกังวล ขอแค่ประเทศชาติเดินหน้าต่อไปได้. 
มีกระแสแรงดีมาตั้งแต่ยังไม่เปิดตัว สำหรับพรรคเพื่อชาติ ที่เป็นเสมือนพรรคน้องใหม่ที่เข้ามาเสริมทัพ ต่อสู้ด้วยกลยุทธ์วิธีแยกกันเดิน ร่วมกันตี โดยมี นายสงคราม กิจเลิศไพโรจน์ หัวหน้าพรรค 
พรรคเพื่อชาติ,สรุปผลเลือกตั้ง,เลือกตั้ง62,24 มี.ค. 2562,ข่าวร้อน,เลือกตั้ง